Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi Valsts sociālo pabalstu likumā**

***(Nr.681/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi****(5)** | **Ministru kabineta atzinums** | **Komisijas atzinums** |
|  | Izdarīt [Valsts sociālo pabalstu likumā](http://likumi.lv/ta/id/68483-valsts-socialo-pabalstu-likums) (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 5., 24. nr.; 2005, 22., 24. nr.; 2006, 7. nr.; 2007, 22., 24. nr.; 2009, 15., 23. nr.; Latvijas Vēstnesis, 2010, 47. nr.; 2012, 190. nr.; 2013, 217., 228. nr.; 2014, 183. nr.; 2015, 127. nr.) šādus grozījumus: |  |  |  |  |
| **13.pants. Valsts sociālā nodrošinājuma pabalsts**(1) Valsts sociālā nodrošinājuma pabalstu piešķir personai, kurai nav tiesību saņemt valsts pensiju (izņemot apgādnieka zaudējuma pensiju invalīdam) vai apdrošināšanas atlīdzību sakarā ar nelaimes gadījumu darbā vai arodslimību, ja persona:1) nav nodarbināta (nav uzskatāma par darba ņēmēju vai pašnodarbināto saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") un par pieciem gadiem ir pārsniegusi vecumu, kāds saskaņā ar likumu "[Par valsts pensijām](http://likumi.lv/ta/id/38048-par-valsts-pensijam)" noteikts personai, lai tā iegūtu tiesības uz vecuma pensiju. Šīm personām valsts sociālā nodrošinājuma pabalstu piešķir uz mūžu;2) atzīta par invalīdu un pārsniegusi 18 gadu vecumu. Šīm personām valsts sociālā nodrošinājuma pabalstu piešķir uz noteikto invaliditātes laiku;3) nav sasniegusi pilngadību, ir zaudējusi vienu vai abus apgādniekus un nav stājusies laulībā. Šīm personām piešķir kopēju valsts sociālā nodrošinājuma pabalstu, kas gadījumos, kad pabalsts piešķirts trim un vairākiem bērniem, nevar būt mazāks par 50 procentiem no Ministru kabineta noteiktā valsts sociālā nodrošinājuma pabalsta apmēra katram bērnam. Šajā gadījumā valsts sociālā nodrošinājuma pabalstu piešķir līdz pilngadības sasniegšanai. Pabalsta izmaksu turpina, ja šajā punktā minētā persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem. | 1. Aizstāt 13. panta pirmās daļas 3. punktā vārdus un skaitli "Šīm personām piešķir kopēju valsts sociālā nodrošinājuma pabalstu, kas gadījumos, kad pabalsts piešķirts trim un vairākiem bērniem, nevar būt mazāks par 50 procentiem no Ministru kabineta noteiktā valsts sociālā nodrošinājuma pabalsta apmēra katram bērnam" ar vārdiem "Šīm personām piešķir valsts sociālā nodrošinājuma pabalstu, kura minimālo apmēru katram bērnam un tā pārskatīšanas kārtību nosaka Ministru kabinets". |  |  |  |  |
| **15.pants. Valsts sociālo pabalstu un piemaksu apmērs** (1) Valsts sociālo pabalstu apmēru un to pārskatīšanas kārtību nosaka šis likums un Ministru kabinets.(2) Ģimenes valsts pabalstu par pirmo bērnu ģimenē nosaka Ministru kabinets.(3) Par otro bērnu ģimenē ģimenes valsts pabalsts ir 2 reizes, bet par trešo bērnu un nākamajiem bērniem — 3 reizes lielāks nekā par pirmo bērnu ģimenē. | 2. Izteikt 15. panta trešo daļu šādā redakcijā:"(3) Par otro bērnu ģimenē ģimenes valsts pabalsts ir 2 reizes, par trešo bērnu – 3 reizes, bet par ceturto un nākamajiem bērniem – 4,4 reizes lielāks nekā par pirmo bērnu ģimenē." | **1** | **Deputāte I.Bite**Izteikt 15. panta trešo daļu šādā redakcijā:"(3) Par otro bērnu ģimenē ģimenes valsts pabalsts ir 2 reizes lielāks nekā par pirmo bērnu ģimenē. Par trešo, ceturto un nākamajiem bērniem pabalsta apmērs nav mazāks par 50 euro par katru bērnu." |  |  |
| **Pārejas noteikumi** | 3. Papildināt pārejas noteikumus ar 19. un 20. punktu šādā redakcijā:"19. Grozījumi šā likuma 15. pantā, kas paredz izteikt šā panta trešo daļu jaunā redakcijā sakarā ar 4,4 reizes lielāka ģimenes valsts pabalsta noteikšanu par ceturto un nākamajiem bērniem, stājas spēkā 2017. gada 1. janvārī. Personai, kurai pabalsts piešķirts līdz 2016. gada 31. decembrim un tā izmaksa nepārtraukti turpinās pēc 2017. gada 1. janvāra, Valsts sociālās apdrošināšanas aģentūra no 2017. gada 1. janvāra pārrēķina pabalsta apmēru, nosakot to apmērā, kāds noteikts no 2017. gada 1. janvāra, un starpību izmaksā līdz 2017. gada 1. maijam. | **2****3** | **Deputāte I.Bite**Papildināt pārejas noteikumus ar 19. punktu šādā redakcijā:"19. Grozījumi šā likuma 15. pantā, kas izsaka šā panta trešo daļu jaunā redakcijā, kas paredz pabalsta apmēru noteikt ne mazāku par 50 euro par katru bērnu ģimenēm ar četriem un vairāk bērniem, stājas spēkā 2017. gada 1. janvārī. Grozījumi, kas paredz pabalsta apmēru noteikt ne mazāku par 50 euro par katru bērnu ģimenēm ar trīs bērniem, stājas spēkā 2018. gada 1. janvārī. Personai, kurai pabalsts piešķirts līdz 2016. gada 31. decembrim un tā izmaksa nepārtraukti turpinās pēc 2017. gada 1. janvāra, Valsts sociālās apdrošināšanas aģentūra no 2017. gada 1. janvāra pārrēķina pabalsta apmēru, nosakot to apmērā, kāds noteikts no 2017. gada 1. janvāra, un starpību izmaksā līdz 2017. gada 1. maijam.**Juridiskais birojs** Izteikt pārejas noteikumu 19.punktu (likumprojekta 3. pants) šādā redakcijā: “19. Personai, kurai ģimenes valsts pabalsts piešķirts līdz 2016. gada 31. decembrim un tā izmaksa nepārtraukti turpinās pēc 2017. gada 1. janvāra, Valsts sociālās apdrošināšanas aģentūra pārskata pabalsta apmēru no 2017. gada 1. janvāra un starpību izmaksā ne vēlāk kā līdz 2017. gada 1. maijam.” |  |  |
|  | 20. Grozījumi šā likuma 13. panta pirmās daļas 3. punkta otrajā teikumā attiecībā uz deleģējumu Ministru kabinetam noteikt valsts sociālā nodrošinājuma pabalsta minimālo apmēru apgādnieku zaudējušam bērnam stājas spēkā 2017. gada 1. aprīlī. Valsts sociālās apdrošināšanas aģentūra pārskata pabalsta apmēru no 2017. gada 1. aprīļa un par periodu no 1. aprīļa izmaksā to ne vēlāk kā līdz 2017. gada 30. septembrim." | **4****5** | **Juridiskais birojs** Pārejas noteikumu 20.punktā (likumprojekta 3. pants) aizstāt skaitli un vārdus “3. punkta otrajā teikumā” ar skaitli un vārdu “3. punktā”.**Juridiskais birojs** Aizstāt vārdus “par periodu no 1. aprīļa izmaksā to ne vēlāk kā līdz 2017. gada 30. septembrim” ar vārdiem “starpību izmaksā ne vēlāk kā līdz 2017. gada 30. septembrim”. |  |  |
|  | Likums stājas spēkā 2017. gada 1. janvārī. |  |  |  |  |